google/wiki40b huggingface dataset:
समद्विबाहु त्रिभुज

समद्विबाहु त्रिभुज (Isosceles Triangle) ज्यामिति की एक आकृति है जिसकी कोई दो भुजाएं समान हों।

क्षेत्रफल

समद्विबाहु त्रिभुज का क्षेत्रफल 
जहाँ दो समान लम्बाई वाली भुजाएँ b हैं तथा तीसरी भुजा a है।
समद्विबाहु त्रिभुज का क्षेत्रफल = 1/2×side2×sin@

विशेष

प्रत्येक समबाहु त्रिभुज, समद्विबाहु त्रिभुज भी होता है।
माघ कृष्ण द्वितीया

माघ कृष्ण द्वितीया भारतीय पंचांग  के अनुसार ग्यारहवें माह की सत्रहवी तिथि है, वर्षान्त में अभी ४३ तिथियाँ अवशिष्ट हैं।
हसरत मोहानी

जीवनी

हसरत मोहानी का नाम सय्यद फ़ज़ल-उल-हसन तख़ल्लुस हसरत था। वह क़स्बा मोहान ज़िला उन्नाव में 1875 को पैदा हुए। आपके वालिद का नाम सय्यद अज़हर हुसैन था। हसरत मोहानी ने आरंभिक तालीम घर पर ही हासिल की और 1903 में अलीगढ़ से बीए किया। शुरू ही से उन्हें शायरी का शौक़ था औरअपना कलाम तसनीम लखनवी को दिखाने लगे। 
1903 में अलीगढ़ से एक रिसाला (पत्रिका) उर्दूए मुअल्ला जारी किया। जो अंग्रेजी सरकार की नीतियों के खिलाफ था। 1904 वह भारतीय राष्ट्रीय कांग्रेस में शामिल हों गये और राष्ट्रीय आंदोलन में कूद पड़े। 1905 में उन्होंने बाल गंगाधर तिलक द्वारा चलाए गए स्वदेशी तहरीकों में भी हिस्सा लिया। 1907 में उन्होंने अपनी पत्रिका में "मिस्त्र में ब्रितानियों की पालिसी" के नाम से लेख छापी। जो ब्रिटिश सरकार को बहुत खली और हसरत मोहानी को गिरफ्तार कर जेल भेज दिया गया। ।
1919 के खिलाफत आन्दोलन में उन्होंने चढ़ बढ़ कर हिस्सा लिया। 1921 में उन्होंने सर्वप्रथम "इन्कलाब ज़िदांबाद" का नारा अपने कलम से लिखा। इस नारे को बाद में भगतसिंह ने मशहूर किया। उन्होंने कांग्रेस के अहमदाबाद अधिवेशन (1921) में हिस्सा लिया।
हसरत मोहानी हिन्दू मुस्लिम एकता के पक्षधर थे। उन्होंने तो श्रीकृष्ण की भक्ति में भी शायरी की है। वह बाल गंगाधर तिलक व भीमराव अम्बेडकर के करीबी दोस्त थे। 1946 में जब भारतीय संविधान सभा का गठन हुआ तो उन्हें उत्तर प्रदेश राज्य से संविधान सभा का सदस्य चुना गया।
1947 के भारत विभाजन का उन्होंने विरोध किया और हिन्दुस्तान में रहना पसंद किया। 13 मई 1951 को मौलाना साहब का अचानक निधन हो गया।
उन्होंने अपने कलामो में हुब्बे वतनी, मुआशरते इस्लाही,कौमी एकता, मज़हबी और सियासी नजरियात पर प्रकाश डाला है। 2014 में भारत सरकार द्वारा उनके सम्मान में डाक टिकट भी जारी किया है।
रीकाम्बिनेन्ट वाइरस

रीकाम्बिनेन्ट वाइरस एक विषाणु है।
बेरिलियम हाइड्राइड

बेरिलियम हाइड्राइड एक अकार्बनिक यौगिक है।
अंजू बाला (राजनीतिज्ञ)

आरंभिक राजनीतिक जीवन

इन्होने 2010 में इन्होने सक्रिय राजनीति में प्रवेश किया और उत्तर प्रदेश के मल्लावां क्षेत्र से ब्लॉक प्रमुख चुनी गईं। तीन साल बाद वह भारतीय जनता पार्टी में शामिल हो गईं और अगले ही वर्ष लोकसभा के लिए चुनी ली गईं।
लोकसभा मिश्रिख में कुल मिलाकर पांच विधानसभाएं आती हैं जिसमें बिल्हौर विधानसभा में अन्जू बाला को सबसे ज्यादा बढ़त मिली और अन्जू बाला बिल्हौर विधानसभा में अधिक लोकप्रिय हो गईं।

अपनी लोकप्रियता एवं नरेन्द्र मोदी जी के लोकप्रिय नेतृत्व में लोकसभा के अंतर्गत आने वाली सभी विधानसभाओं में कमल खिला दिया और एक बाफ फिर 2017 के विधानसभा चुनाव में अपने कुशल कार्य क्षमता का प्रदर्शन किया
जम्मू-कश्मीर के कठुआ नगर में जन्म होने के कारण अंजू बाला कश्मीर के हालातों से अत्यधिक परिचित हैं और कश्मीर में अलगाववाद की समस्या को देश की सबसे बड़ी समस्या मानती हैं ।
विश्रुतवन्त्

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
साबरकांठा जिला

विवरण

ज़िले के पूर्व और पूर्व-उत्तर में राजस्थान राज्य है तथा उत्तर में बनासकाँठा ज़िला, पश्चिम में महेसाणा ज़िला, पश्चिम-दक्षिण में अहमदाबाद ज़िला और दक्षिणपूर्व में पंचमहल ज़िला जिले हैं। ब्रिटिश शासनकाल में साबरकाँठा नामक राजनीतिक एजेंसी थी, जिसके अंतर्गत ४६ राज्य ऐसे थे जिन्हें न्याय करने के बहुत कम अधिकार प्राप्त थे और १३ तालुके ऐसे थे जिन्हें न्याय करने का कोई अधिकार प्राप्त नहीं था। इस जिले का प्रशासनिक केंद्र हिम्मतनगर है।जिले के अधिकांश निवासी भील एवं अन्य आदिवासी हैं। भारत के स्वतंत्र होने के बाद इस जिले में हरना नदी तथा हथमाटी नदी पर बाँध बनाए गए हैं।
सुजाता (1959 फ़िल्म)

संक्षेप

एक सभ्रांत ब्राह्मण दम्पति उपेन्द्र चौधरी (तरुण बोस) तथा चारु (सुलोचना) के घर काम करने वाले की पत्नी समेत हैजे के कारण मृत्यु हो जाती है और वह अपने पीछे एक नवजात बच्ची छोड़ जाते हैं जिसे चारु की ज़िद से उपेन्द्र के परिवार की आया पालने लग जाती है और जिसका नाम सुजाता (बड़ी होकर नूतन) रखा जाता है। उपेन्द्र दम्पति की अपनी भी एक नवजात बच्ची होती है जिसका नाम होता है रमा (बड़ी होकर शशिकला)। चूंकि सुजाता का पिता अछूत जाति से था इसलिए जब उपेन्द्र की बुआ (ललिता पवार) उनके घर आती हैं तो सुजाता को छुपाने की कोशिश किये जाने के बावजूद बुआ को पता चल जाता है और उपेन्द्र दम्पति को वह निर्देश देती है कि उसे किसी भी तरह से उसी की जात बिरादरी में भेज दिया जाये। लेकिन सारे प्रयास विफल हो जाते हैं। सुजाता उपेन्द्र परिवार में ही बड़ी होती है और उपेन्द्र दम्पति को ही वह अपना माँ-बाप समझने लगती है। रमा भी उसको अपनी बड़ी बहन मानती है। लेकिन सुजाता अनपढ होती है जबकि रमा कॉलेज में पढ़ती है।

बुआ का नवासा अधीर (सुनील दत्त) जब शहर से पढ़ाई कर वापस आता है तो उसे सुजाता को देखते ही प्यार हो जाता है जबकि बुआ चाहती है कि अधीर और रमा का विवाह हो। सुजाता भी अधीर को चाहने लगती है। एक दिन जब चारु और बुआ के बीच चल रही बातचीत को जब सुजाता सुनती है तो उसे पता चलता है कि वह अछूत है। वह अधीर से किनारा करने की कोशिश करती है लेकिन अधीर नये ख्यालात का लड़का है और वह इन दकियानूसी बातों को नहीं मानता है। 

एक दिन एक हादसे में चारु को चोट लग जाती है और उसे खून देने की ज़रुरत पड़ती है। केवल सुजाता का ही खून चारु के खून से मिलता है इसलिए चारु को सुजाता का खून चढ़ता है। इससे पहले चारु बुआ के बहकावे में आकर सुजाता को अधीर से प्रेम करने के लिए दुत्कारती थी, लेकिन अब चारु सुजाता को अपना लेती है और आखिरकार बुआ भी इस रिश्ते को अपनी मंज़ूरी दे देती है।

राष्ट्रीय फ़िल्म पुरस्कार

तीसरी श्रेष्ठ फीचर फिल्म पुरस्कार
डेह

स्थान

डेह गाँव नागौर से पूर्व दिशा में २१ किलोमीटर की दूरी पर नागौर-लाड्नूं राष्ट्रीय राजमार्ग-६५ पर स्थित है।

जनसांख्यिकी

भारत की जनगणना -२००१ के अनुसार डेह की आबादी ७,५६६ है। पुरुष जनसंख्या ३,९३० है, जबकि महीला आबादी ३,६३६ है.

व्यवसाय

कस्बे के लोगों का मुख्य व्यवसाय कृषि और सरकारी / निजी नौकरियां है। कुछ ग्रामीण सरकारी सेवाओं और बहुत से लोग असम, आंध्रप्रदेश, महाराष्ट्र आदि राज्यों में निजी नौकरी कर रहे हैं।

भूगोल

डेह गाँव 27.30°N 73.90°E. पर स्थित है तथा समुंद्रतल से २९२ मीटर (९६१ फुट) की औसत ऊंचाई पर स्थित है।

मंदिर

देवी कुंजल माता का मंदिरडेह बस स्टेशन से १.३ किमी दूर नागौर-लाड्नूं राष्ट्रीय राजमार्ग-६५ पर लाड्नूं की तरफ स्थित है। भद्रकाली देवी का मंदिर भी है जो ब्राह्मणों में सारस्वत समाज  गुरावा
की कुलदेवी है।

परिवहन

डेह गाँव राज्य परिवहन सेवा और निजी बस सेवा लिंक की उपस्थिति के साथ सड़क नेटवर्क के माध्यम से आसपास के गांवों जैसे कि नागौर, जायल, रोल, कुचेरा, गोठ-मांगलोद से जुड़ा है।
संयुक्त अरब अमीरात राष्ट्रीय फुटबॉल टीम

प्रतिस्पर्धा

संयुक्त अरब अमीरात के मुख्य प्रतिद्वंद्वियों में सऊदी अरब, कतर, ओमान, बहरीन, कुवैत, इराक और ईरान शामिल हैं, इसकी उज्बेकिस्तान के साथ भी प्रतिद्वंद्विता है।

कत़र

कत़र और संयुक्त अरब अमीरात के बीच प्रतिद्वंद्विता अधिकतर अनुकूल थी लेकिन हाल के वर्षों में दोनों देश एक दूसरे के प्रति अधिक आक्रामक रहे हैं, और इसके परिणामस्वरूप दोनों टीमों के खिलाड़ियों द्वारा मैदान में एक-दूसरे का अनादर करने लगे। 2018 तक उन्होंने 29 आधिकारिक मैच खेले हैं, जिनमें से अधिकांश खाड़ी कप में प्रतिस्पर्धात्मक रूप से आयोजित किए गए थे। इसकी शुरुआत संयुक्त अरब अमीरात के कतर को 1-0 से हराने से शुरू हुआ था। उन्होंने केवल 2 दोस्ताना गेम खेले और आखिरी दोस्ताना 2011 में आयोजित किया गया, जोकि एक अमीराती जीत के साथ समाप्त हुआ।

घरेलू मैदान

संयुक्त अरब अमीरात का मुख्य राष्ट्रीय स्टेडियम शेख ज़ायद स्टेडियम है, जो राजधानी अबू धाबी में स्थित है। हालांकि, संयुक्त अरब अमीरात ने मोहम्मद बिन ज़ायद स्टेडियम (अल जज़ीरा स्टेडियम) और अल ऐन में हज़ा बिन ज़ायद स्टेडियम का भी उपयोग किया है।
बहुपयोगी लड़ाकू विमान

एक बहुपयोगी लड़ाकू विमान (अंग्रेजी: Multirole combat aircraft; मल्टीरोल कॉम्बैट एयरक्राफ्ट)वो जेट-संचालित लड़ाकू विमान है जो युद्ध क्षेत्र में विभिन्न भूमिकाओं में प्रदर्शन करने की योग्यता रखता है।
खोयान मीरो संस्था

इतिहास

1968 में खोयान मीरो ने इस संस्था के बारे में विचार करना शुरू किया। 1975 में मीरो ने अपने दोस्त खोयान प्रात्स के साथ मिलकर इसकी स्थापना की। मीरो एक ऐसी संस्था बनाना चाहता था जिसमें नयें कलाकार समकालि कला के साथ नयें प्रयोग कर सकें। खोसेप यूईस सेरत ने इसकी इमारत का डिज़ाइन तयार किया तांकि यह कलाकृतियाँ आम लोगों के लिए प्रदर्शित की जा सकें।
माघ शुक्ल चतुर्दशी

माघ शुक्ल चतुर्दशी भारतीय पंचांग  के अनुसार ग्यारहवें माह की चौदहवी तिथि है, वर्षान्त में अभी ४६ तिथियाँ अवशिष्ट हैं।
सांतीआगो दे कोमपोसतेला बड़ा गिरजाघर

इतिहास

कथा के अनुसार प्रचारक संत जेम्स इसाई मत को इब्रानी पेनिनसूला में लेकर आए। सन् 44 में जेरूसलम में उनका सर कलम कर दिया गया। उनके शरीर को गालिसिया, स्पेन में लाया गया। 3री सदी में उनकी कब्र की बेपरवाही होने लगी।
कथा के अनुसार सन् 814 में पेलागिउस ने उनकी कब्र को फिर से ढूंढा जब उसने रात के समय आसमान में अजीब-ओ-गरीब रौशनी देखी।
लिटिल फ्लावर हाई स्कूल, ठाणे

लिटिल फ्लावर हाई स्कूल एक कान्वेंट स्कूल हैं, जो भारत के महाराष्ट्र राज्य के ठाणे शहर में उपवन झील के करीब, पोखरण रोड नंबर २ पर स्थित हैं।
अस्थिमृदुता

लक्षण

इस रोग के लक्षण अस्थिसुषिरता (osteoporosis) से मिलते-जुलते होते हैं। शरीर की कई अस्थियाँ अपने सही आकार में नहीं रह पातीं। इस कारण रोगी टेढ़ा-मेढ़ा होकर चलता है और जल्दी थकान होने लगती है।

कारण

वयस्कों में यह विटामिन D₃ की कमी के कारण होता है। D₃ की कमी के कारण आंतों में कैल्सियम तथा फास्फोरस के आयनों का ठीक तरह से अवशोषण नहीं हो पाता। 
कुछ मिरगी की दवाओं के सेवन से तथा मद्यपान से भी भी यह रोग होता है।
बिलोचपुरा

विवरण

इस शहर में बलोच लोग बसते हैं जो सन् 1526 से यहाँ रहते हैं। 2018 में पाकिस्तान से बलोचिस्तान को स्वतंत्र करवाने के लिए लड़ने वाले बलोच अलगाववादी नेता मज़दक दिलशाद बलोच यहाँ के भारतीय बलोच से समर्थन मांगने यहाँ आए थे। १८५७ का प्रथम भारतीय स्वतंत्रता संग्राम में इस समुदाय ने ब्रिटिश राज के विरुद्ध प्रयास करा था इसलिए गाँव को भारतीय सरकार ने क्रांतिग्राम की उपाधि दी थी।
विदेशों से भारत में धन प्रेषण

विदेशों में रोजगार करने वाले और वहाँ जाकर बसे प्रवासी भारतीय, भारत स्थित अपने परिवार, मित्र या सम्बन्धियों को पैसे (धन) भेजते रहते हैं। वस्तुतः विदेशों से भेजे गए धन के मामले में भारत सबसे अग्रणी देशों में आता है। सन २०१५ में विश्व के विभिन्न देशों में प्रेषित कुल धन का 12% से अधिक धन भारत में आया जो भारत के सकल घरेलू उत्पाद का लगभग ४ प्रतिशत है।
उद्दीपक (मनोविज्ञान)

मनोविज्ञान में, इन्द्रियों द्वारा पकड़े जाने योग्य किसी भी 'परिवर्तन' को उद्दीपन (स्टिमुलस) कहते हैं।
अयन बल

अयन बल विभिन्न छः प्रकार के बलों में से एक है। अन्य पाँच बल काल बल, चेष्टाबल, उच्च बल, दिक् बल और स्थान बल हैं।
प्रत्येक ग्रह विषुवत रेखा के उतर या दक्षिण में स्थित होता है और अपनी स्थिति के अनुसार बल प्राप्त करता है। इस स्थिति को ध्यान में रखते हुए निकाले गये बल को अयन बल कहा जाता है। इस बल को निकालने के लिये क्रान्ति ज्ञात की जाती है। अयन बल उतरायन व दक्षियाणन पर आधारित है।
ग्रह की विषुवत रेखा से कोणीय दूरी ही क्रान्ति कहलाती है। सूर्य, मंगल, शुक्र और गुरु जब उतरायन में चलते हुए अपने अधिकतम क्रान्ति तक पहुंचते है तो इनका बल अधिकतम होता है।
इसके विपरीत दक्षिणायन में चलते हुए चन्द्र और शनि अधिकतम बल प्राप्त करते है। बुध दोनों अयनों में शक्तिशाली होता है।
वाइटेसिए

प्राचीनतम जीवाश्म इतिहास

वाइटेसिए से मिलती-जुलती आकृति रखने वाले इण्डोवाइटिस चितालेयाए (Indovitis chitaleyae) नामक जाति के बीच मध्य भारत में दक्कन पठार क्षेत्र में मिले हैं। यह ६.६ करोड़ वर्ष पुराने जीवाश्म (फ़ॉसिल) क्रिटेशस कल्प के अन्त में पाए गए हैं और अंगूर कुल के सबसे पुराने ज्ञात जिवाश्म हैं। आधुनिक वाइटिस वंश की जातियों की भांति इनमें भी हर फल में ४ से ६ बीज हैं।
नोकिया १६००

नोकिया १६००, नोकिया द्वारा बनाया गया एक मोबाइल फ़ोन उपकरण है। इसे सन २००6 में बाज़ार में उपलब्ध कराया गया। यह जीएसएम तकनीक पर कार्य करता है। यह नोकिया १००० अल्ट्रा बैसिक श्रृंखला का उत्पाद है।
सामी-हामी भाषा-परिवार

सामी-हामी (अथवा अफ़्रो-एशियाई) भाषा-परिवार (अंग्रेज़ी : en:Afro-Asiatic languages) मध्य-पूर्व (एशिया) और उत्तरी अफ़्रीका की कई सम्बन्धित भाषाओं का समूह है। इस परिवार की सामी शाखा साउदी अरब, फ़िलिस्तीन, इस्राइल, इराक़, सीरिया (शाम), मिस्र, यार्दन, इथियोपिया, तुनीसिया, अल्जीरिया, मोरोक्को, इत्यादि में और हामी शाखा लीबिया, सोमालीलैंड, मिस्र और इथियोपिया में फ़ैली हुई हैं। इसकी शामी शाखा में इब्रानी, अरबी, अरामी, प्राचीन सुमेरियाई शामिल हैं और हामी शाखा में प्राचीन मिस्री, कॉप्टिक, सोमाली, गल्ला, नामा, आदि भाषाएँ आती हैं। इस वर्ग की भाषाएँ अन्तर्मुखी श्लिष्ट-योगातमक होती हैं। उदाहरण के तौर पर अरबी में क्-त्-ल् (मारना) धातु से बीच में स्वर घुसाने पर कई नये शब्द बनते हैं, जैसे : कत्ल (हत्या), कातिल (हत्यारा), कित्ल (दुश्मन) और यक्तुल (वो मारता है)।
न्यायालयिक मनोविज्ञान

न्यायालयिक मनोविज्ञानप्रतिच्छेदन है मनोविज्ञान के बीच और न्याय प्रणाली के बीच न्यायालयिक विज्ञान की इस शाखा से अपराधी की मानसिक स्थिति अथवा विकृति का अध्ययन किया जाता है। यह शाखा मानसिक रूप से अस्वस्थ अपराधी को समझने के लिए होती है क्यूंकि अगर कोई व्यक्ति स्वस्थ नहीं है तो उसके विरुद्ध अभियोजन प्रस्तुत किया जाना न्याय संगत नहीं माना जाता इसलिए ऐसे व्यक्ति की मानसिक अवस्था का परीक्षण अत्यंत महत्वपूर्ण होता है। न्यायालयिक मनोवैज्ञानिक वह इंसान होता है जो इस शाखा में काम करता है उसे विशेषज्ञ कहते हैं क्यूंकि उसे न्याय प्रणाली और अपनी शाखा का सारा ज्ञान होता है और वह अदालत में अपनी बात साबित कर सकता है। न्यायालयिक मनोवैज्ञानिक को चिकित्सक मनोविज्ञान में, सामजिक मनोविज्ञान में, संघठन मनोविज्ञान में या फिर प्रयोगिक मनोविज्ञान में Ph.D या फिर Psy.D की डिग्री प्राप्त होनी चाहिए। न्यायालयिक मनोवैज्ञानिक एक अकादमिक शोधकर्ता, कानून प्रवर्तन के लिए सलाहकार, सुधारक मनोविज्ञानी, विश्लेषक, गवाह विशेषज्ञ, ट्रायल सलाहकार आदि इनमें से किसी भी व्यवसायी में हो सकते हैं।
सुखोई एसयू-2

विकास

1936 में, जोशेफ स्टालिन ने एक बहुउद्देशीय युद्ध विमान के लिए एक आवश्यकता जारी की। जिसका कोडनाम इवानोव था। हवाई जहाज को जासूसी प्रदर्शन करने और उसके बाद स्थित लक्ष्य को हमला करने में सक्षम होना था।

प्रकार

सुखोई एसयू-2

दो सीट लाइट बॉम्बर, जासूसी विमान। मूल पदनाम 'बीबी-1' '
सुखोई एसएचबी (रूसी : ШБ)

एक प्रस्तावित जमीन पर हमले वाला संस्करण
सुखोई एसयू-4

एक उन्नत संस्करण, एक प्रोटोटाइप का निर्माण और परीक्षण किया गया था। लेकिन इस उन्नत संस्करण का उत्पादन नहीं किया गया था।
दिधावा

जनसंख्या

नेपाल के २००१ का जनगणना अनुसार दिधावा का जनसंख्या ३४६१ है। इसमै पुरुष ५१% और महिला ४९% है।
मानिकपुर सरहट में शैल चित्र

सरहट गाव उत्तरप्रदेश राज्य के चित्रकूट जनपद के मानिकपुर तहसील के पाठा क्षेत्र में स्थित है। यह मिनी चम्बल के नाम से भी मशहूर क्षेत्र है, क्योंकि यह आज भी दस्यु डेंगू के साए में सांसे ले रहा है मानिकपुर के बिहार में आज भी बेरहम डकैतों की सेहत बनी हुई है
लिअर्ड नदी

भूगोल

यह नदी निचली मैकेन्ज़ी नदी ताजेपानी की पारिस्थितिकी का एक हिस्सा है। यूकॉन प्रांत में इस नदी के आसपास के क्षेत्र को लिअर्ड नदी घाटी कहा जाता है। यह नाहानी के वुड बाइसन नामक जानवर के प्रवासी रास्ते में पडती है।

इतिहास

नदी के नाम का इतिहास तो अज्ञात है लेकिन यह पूर्वी कॉटनवुड नामक पौधे के लिये प्रयुक्त होने वाले फ्राँसीसी भाषा के शब्द पर आधारित है जो यहाँ नदी मुहानों पर भारी मात्रा में उगता है। फर का व्यापार करने वाले शुरुवाती व्यापारी फोर्ट नेल्सन नदी को पूर्वी शाखा और इसके उपर बहने वाली लिअर्ड को पश्चिमी शाखा कहते थे।
नदी के अधिकांश हिस्सों में भ्रमण करने वाले पहले यूरोपीय व्यक्ति का नाम जॉन मैक्लियॉड था जो एक अन्वेष्क थे और हडसन बे कम्पनी से संबन्धित थे। फोर्ट सिम्पसन से 28 जून, 1831 को आठ अन्य साथियों के साथ नदी में भ्रमण के लिये निकलने वाले मैक्लियॉड छ: हफ्तों में ही डीज़ नदी पहुंक्क गये, उसका नामकरण किया और फिर चार दिनों बाद फ्रांसिस नदी पहुंच गये। वो इसे मुख्य लिअर्ड नदी समझने की भूल कर बैठे और उसमें उपर की तरफ़ जाने लगे और वास्तविक लिअर्ड की शुरुवात तक नहीं पहुंच पाए। नौ सालों बाद एचबीसी के एक अन्य कर्मचारी रॉबर्ट कैम्पबेल लिअर्ड नदी की शुरुवात सेंट सीर रेंज तक पहुंचे।
यशपाल शर्मा

जीवन

इनका जन्म हरियाणा के हिसार शहर के एक निम्न मध्यम वर्ग के परिवार में हुआ था। इनके पिता प्रेमचन्द्र शर्मा हरियाणा के पीडबल्यूडी विभाग में काम करते थे। यशपाल अपने परिवार के साथ हिसार शहर के राजगढ़ सड़क के पास स्थित कनाल कॉलोनी में रहते हैं। इनके भाई घनशाम शर्मा हमेशा से ही इन्हें अभिनय करने के लिए प्रौत्साहित और समर्थन करते रहे हैं। इन्हें बचपन से ही अभिनय करने में रुचि होने के कारण ये हर बार रामलीला में सक्रिय रूप से भाग लेते थे।
इन्होंने 1994 में नेशनल स्कूल ऑफ ड्रामा, मंडी हाउस, नई दिल्ली से स्नातक की उपाधि प्राप्त की। इन्होंने थियेटर में "कोई बात चले" नामक नाटक में मुख्य किरदार निभाया था, जिसके लेखक और निर्देशक रामजी बाली हैं।

फिल्मों में

इन्हें फिल्मों में अपनी कला दिखाने का पहला मौका गोविन्द निहलानी की फिल्म हज़ार चौरासी की माँ (1998) से मिला, जिसमें इनके साथ जया बच्चन और नन्दिता दास भी काम किए। इसके बाद वे कई फिल्मों में काम करने लगे, जिसमें शूल और अर्जुन पंडित आदि है। लेकिन इन्हें लगान (2001) के लिए नामांकित किया गया और उसके बाद से ही ये सबके सामने आ गए। इसके बाद इन्होंने गंगाजल और अब तक छप्पन जैसी फिल्मों में भी काम किया और श्याम बेनेजल व प्रकाश झा की अधिकांश फिल्मों में नजर आते रहते हैं।

धारावाहिकों में

इन्होंने सीआईडी के कुल 4 एपिसोड में काम किया था। जिसमें दो एपिसोड 2002 में और बाकी दो एपिसोड 2005 में बनाए गए थे। पहले दो एपिसोड में इन्हें नन्हें नाम का किरदार दिया गया था, वहीं अन्य दो एपिसोड में ये भविष्य बताने वाले का किरदार निभा रहे थे। हालांकि पूर्ण रूप से इन्होंने धारावाहिकों में पहला कदम 2010 में ज़ी टीवी के कार्यक्रम "मेरा नाम करेगी रोशन" से रखा था। जिसके लिए इन्हें इंडियन टेली जूरी द्वारा नकारात्मक किरदार निभाने के लिए पुरस्कार भी मिला।
इसके बाद ये 2011 में सब टीवी के धारावाहिक "तारक मेहता का उल्टा चश्मा" में नजर आए, जिसमें इन्हें एक डॉन का किरदार दिया गया था, जो अपने पत्नी के भाई को अदालत में निर्दोष साबित करने के लिए चश्मदीद गवाह दया के पति का अपहरण करा लेता है और बाद में दया का भी अपहरण कर लेता है। इसमें ये कुंवर कुलदीप सिंह बने थे और कुल 37 एपिसोड में थे। 2014 में फिर से ज़ी टीवी के धारावाहिक "नीली छतरी वाले" में भगवान दास की एक मुख्य भूमिका में नजर आए।
दूनहुआंग

दूनहुआंग (चीनी: 敦煌, अंग्रेज़ी: Dunhuang) पश्चिमी चीन के गांसू प्रान्त में एक शहर है जो ऐतिहासिक रूप से रेशम मार्ग पर एक महत्वपूर्ण पड़ाव हुआ करता था। इसकी आबादी सन् २००० में १,८७,५७८ अनुमानित की गई थी। रेत के टीलों से घिरे इस रेगिस्तानी इलाक़े में दूनहुआंग एक नख़लिस्तान (ओएसिस) है, जिसमें 'नवचन्द्र झील' (Crescent Lake) पानी का एक अहम स्रोत है। प्राचीनकाल में इसे शाझोऊ (沙州, Shazhou), यानि 'रेत का शहर', के नाम से भी जाना जाता था। यहाँ पास में मोगाओ गुफाएँ भी स्थित हैं जहाँ बौद्ध धर्म से सम्बन्धी ४९२ मंदिर हैं और जिनमें इस क्षेत्र की प्राचीन संस्कृति पर भारत का गहरा प्रभाव दिखता है।

भूगोल

दूनहुआंग दक्षिणी रेशम मार्ग पर स्थित है जो भारत और तिब्बत की राजधानी ल्हासा से होते हुए मंगोलिया और दक्षिणी साइबेरिया जाता था। यह हेशी गलियारे के मुख पर भी स्थित है जिसके ज़रिये मध्य एशिया और चीन के बीच व्यापर और सैनिक गतिविधियाँ चलती थी। इधर से सड़क पूर्व की ओर सीधा चांगआन और लुओयांग की प्राचीन चीनी राजधानियों की तरफ़ जाती थी। इसके इर्द-गिर्द के रेतीले पहाड़ों से रेत उड़-उड़कर एक गाने जैसी आवाज़ करती है। इसलिए इन्हें 'गाती रेत के पहाड़' कहा जाता है, जो कि चीनी भाषा में 'मिन्गशा शान' (鸣沙山, Mingsha Shan) है।

इतिहास

दूनहुआंग क्षेत्र में मनुष्यों के वास के २००० साल पुराने निशान मिले हैं। महान इतिहासकार के अभिलेख नामक चीनी इतिहास ग्रन्थ के अनुसार यह युएझ़ी लोगों के मूल निवास स्थान का हिस्सा था। तीसरी सदी ईसापूर्व तक यहाँ शियोंगनु लोग अपनी धाक जमा चुके थे। १२१ ईपू में चीन के हान राजवंश के सम्राट वू ने [[रेशम मार्ग] पर नियंत्रण पाने के लिए शियोंगनुओं को हरा दिया और यहाँ एक छावनी के रूप से दूनहुआंग शहर स्थापित करवाया। यहाँ मिटटी की मीनारे बनवाई गई जहाँ से शियोंगनु हमलों के लिए चौकस रहने के लिए पहरा लगाया जाता था। हमलों में इनपर मशाले जलाकर संकेत दिए जाते थे और 'दून हुआंग' का अर्थ चीनी में 'जलती मशालें' है।
यहाँ पर मध्य एशिया और भारत से आते-जाते कारवानों में व्यापारी और बौद्ध प्रचारक होते थे और दूनहुआंग के पास सब से पहली बौद्ध गुफाएँ सन ३५३ में तराशी गईं। इस शहर के चीन और मध्य एशिया के बीच के सरहदी इलाके में होने से इसपर खींचातानी चलती रहती थी और अक्सर इसपर ग़ैर-चीनियों का क़ब्ज़ा हो जाता था। हान राजवंश के पतन के बाद फिर से दूनहुआंग पर शियोंगनु नियंत्रण बन गया। बाद में तुर्कियों और तिब्बतियों का भी इसपर क़ब्ज़ा हुआ। १०३७ ईसवी में इसपर उईग़ुरों का और १०६८ में पश्चिमी शिया साम्राज्य स्थापित करने वाले तान्गूत लोगों का क़ब्ज़ा हुआ। १२२७ में इसपर मंगोल क़ब्ज़ा हो गया जिन्होनें इस शहर को जला डाला लेकिन कुबलई ख़ान के पूरे चीन को फ़तेह करने के बाद इसका पुनर्निर्माण हुआ। चीन के मिंग राजवंश काल तक चीन का बाक़ी दुनिया से समुद्री व्यापार ज़ोर पकड़ चुका था और रेशम मार्ग से चीन का ध्यान हट गया। १५१६ में इसपर तिब्बती क़ब्ज़ा हुआ और १७१५ के आसपास फिर से चीन के चिंग राजवंश का।

मौसम

दूनहुआंग ऊँचे पहाड़ों से घिरा है और यहाँ सर्दी और गर्मी दोनों ज्यादा होती हैं। जुलाई में औसत अधिकतम तापमान ३३ सेंटीग्रेड और जनवरी में औसत न्यूनतम तापमान −१४.६ सेंटीग्रेड होता है। यहाँ शुष्कता के कारण बर्फ़-बारिश बहुत कम पड़ती है और अगर पड़ भी जाए तो जल्दी ही पानी वापस हवा में ग़ायब हो जाता है।
श्रावण कृष्ण चतुर्दशी

श्रावण कृष्ण चतुर्दशी  भारतीय पंचांग  के अनुसार पांचवे माह की उनतीसवी तिथि है, वर्षान्त में अभी २११ तिथियाँ अवशिष्ट हैं।

प्रमुख घटनाएँ

दिनांक १५ अगस्त १९४७ शुक्रवासरे , 
विक्रम सम्वत २००४ , श्रावण (अधिमास) , कृष्ण पक्ष , चतुर्दशी भारत स्वतंत्र हुआ।
==जन्म==25,1,1994